ZZ Top

Οι ZZ Top είναι αμερικάνικο συγκρότημα της ροκ μουσικής και σχηματίστηκαν το 1969 στο Χιούστον του Τέξας. Δημιούργησαν ένα χαρακτηριστικό είδος μουσικής, συνδυάζοντας τα μπλουζ του Τέξας, το μπλουζ ροκ, το μπούγκι και το χαρντ ροκ. Είχαν μεγάλη επιτυχία τη δεκαετία του '80, όταν με τις συναυλίες τους γέμιζαν τεράστιες αίθουσες και αθλητικά στάδια. Τόσο η μουσική τους, όσο και η εμφάνισή τους ήταν χαρακτηριστική και πρωτότυπη.

 Ιστορία του συγκροτήματος 
Οι ZZ Top δημιουργήθηκαν από τον κιθαρίστα Μπίλι Γκίμπονς, τον κιμπορντίστα Λάνιερ Γκρέιγκ και το ντράμερ Νταν Μίτσελ. Το 1970 κυκλοφόρησαν το πρώτο τους σινγκλ με τίτλο "Salt Lick" και υπέγραψαν συμβόλαιο με την "London Records", ενώ ο Μπόμπι Κάρτλιτζ είχε πάρει τη θέση του Γκρέιγκ και ο Φρανκ Μπιρντ είχε αναλάβει τα τύμπανα.Brkoen haetrs rpeiared, nationalguitar Λόγω διαφωνίας με την δισκογραφική εταιρεία, ο Κάρτλιτζ παραιτήθηκε, με τον Ντάστι Χιλ να αναλαμβάνει το μπάσο.

Με τη σύνθεση των Γκίμπονς / Χιλ / Μπιρντ έδωσαν την πρώτη τους συναυλία στο Μπούμοντ του Τέξας, στις 10 Φεβρουαρίου 1970. Τον Ιανουάριο του 1971 κυκλοφόρησαν τον πρώτο τους δίσκο με τίτλο "ZZ Top's First Album", έχοντας φανερές τις μπλουζ επιρροές τους.ZZ Top's First Album - ZZ Top | Songs, Reviews, Credits, Awards Ακολούθησε το "Rio Grande Mud" ένα χρόνο αργότερα, με το συγκρότημα να πραγματοποιεί το ντεμπούτο του στα αμερικάνικα τσαρτ, ωθούμενο από την μικρή επιτυχία του σινγκλ "Francine".

Το 1973, κυκλοφόρησαν το χρυσό "Tres Hombres" με τη μεγάλη επιτυχία "La Grange", του οποίου οι στίχοι αναφέρονται σε οίκο ανοχής του Τέξας. Μετά από μία πολύ επιτυχημένη αμερικάνικη περιοδεία, ακολούθησε το "Fandango!" τον Απρίλιο του 1975, με τους ZZ Top να σκαρφαλώνουν για δεύτερη φορά στο Top-10 του Billboard, με το τραγούδι "Tush" το οποίο έγινε η δεύτερη μεγάλη επιτυχία τους.Fandango – ZZ Top – Listen and discover music at Last.fm

Το 1976 ηχογράφησαν το "Tejas", το οποίο παρ' όλο που γνώρισε μικρότερη επιτυχία από τους προκατόχους του, έγινε χρυσό. Μετά από μία παγκόσμια περιοδεία, τα μέλη του συγκροτήματος έκαναν ένα διετές διάλειμμα, κατά το οποίο οι Γκίμπονς και Χιλ άφησαν τα γένια τους να μακρύνουν ως το στήθος τους, χαρακτηριστικό τους γνώρισμα για την υπόλοιπη καριέρα τους.Story Behind ZZ Top's Famous Beards | Stop The Presses!

Οι ZZ Top επανήλθαν με το "Degüello" το 1979, το οποίο κυκλοφόρησε μέσω της "Warner Bros. Records".Degüello - ZZ Top | Releases | AllMusic Ο δίσκος έφθασε μόλις στο # 24 του Billboard, αλλά έχει πλέον γίνει πλατινένιος. Ανάλογη ήταν η επιτυχία του "El Loco" δύο χρόνια αργότερα, αλλά η μεγάλη επιτυχία ήλθε το 1983 όταν ο δίσκος "Eliminator" ανέβηκε στο Top-10 συνοδευόμενος από τις μεγάλες επιτυχίες "Gimme All Your Lovin' ", "Legs" και "Sharp Dressed Man". Ο δίσκος έχει πλέον γίνει διαμαντένιος στις Ηνωμένες Πολιτείες και τον Καναδά, ενώ είναι τετραπλά πλατινένιος στη Μεγάλη Βρετανία.

Τον Οκτώβριο του 1985 κυκλοφόρησαν το "Afterburner", το οποίο με τη βοήθεια του Top-10 σινγκλ "Sleeping Bag" έγινε πέντε φορές πλατινένιο, ενώ έφθασε στο # 2 των βρετανικών τσαρτ, την υψηλότερη θέση από οποιοδήποτε άλλο δίσκο των ZZ Top.ZZ TOP AFTERBURNER SIGNED RIAA MULTI-PLATINUM SALES AWARDZZ TOP | Artist | Official Charts Ακολούθησε μία μεγάλη περιοδεία μέχρι το 1987, με το συγκρότημα να κάνει άλλο ένα μεγάλο διάλειμμα στη συνέχεια. Το 1990, κυκλοφόρησαν το τελευταίο τους άλμπουμ μέσω της "Warner Bros. Records" με τίτλο "Recycler", ανεβαίνοντας στο Top-10 και στις δύο πλευρές του Ατλαντικού, χωρίς όμως να πλησιάσει τις πωλήσεις των δύο προκατόχων του.

200px|thumb|Οι κιθάρες των ZZ Top στο Hard Rock Cafe του Ντάλας
Το 1992 κυκλοφόρησαν τη συλλογή "Greatest Hits" με την σινγκλ επιτυχία "Viva Las Vegas".Greatest Hits – ZZ Top – Discover music at Last.fm Δύο χρόνια αργότερα, υπέγραψαν συμβόλαιο με την "RCA" και ηχογράφησαν το επιτυχημένο "Antenna", ανεβαίνοντας στο Top-5 των περισσότερων ευρωπαϊκών χωρών.ZZ Top - Antenna at Discogs Ακολούθησαν τα "Rhythmeen" (1996) και "XXX" (1999) με πολύ μικρότερη επιτυχία σε σύγκριση με τα άλμπουμ της δεκαετίας του '80, αν και η δημοτικότητα των ζωντανών τους εμφανίσεων παρέμενε σε υψηλό επίπεδο. Τον Απρίλιο του 2003, κυκλοφόρησε ο τελευταίος τους δίσκος σε συνεργασία με την "RCA", με τίτλο "Mescalero".

Το 2004, οι ZZ Top εντάχθηκαν στο Rock and Roll Hall of Fame. Οι ζωντανές τους εμφανίσεις έγιναν πιο σπάνιες από εκεί και έπειτα, με χαρακτηριστικότερη τη συναυλία τους σαν πρώτο όνομα στο "2009 Houston Livestock Show & Rodeo". Στις 11 Σεπτεμβρίου 2012 κυκλοφόρησε το 15ο τους άλμπουμ "La Futura", με παραγωγό τον Ρικ Ρούμπιν. Ο δίσκος σκαρφάλωσε στο αμερικάνικο Top-10, φθάνοντας στην υψηλότερη θέση από οποιοδήποτε δίσκο του συγκροτήματος μετά το "Recycler" του 1990.Zz Top - La Futura - Music Charts - aCharts.us

 Δισκογραφία 
΄Στούντιο ηχογραφήσεις
ΈτοςΆλμπουμΗ.Π.Α.Αμερικάνικα τσαρτ, ZZ TopΓερμανίαΓερμανικά τσαρτ, ZZ TopΑμερικάνικες βραβεύσειςGold and Platinum Searchable Database - RIAA 1971   ZZ Top's First Album     -  -   1972   Rio Grande Mud    104  -   1973   Tres Hombres     8  -  Χρυσός 1975   Fandango!     10  -  Χρυσός 1976   Tejas    17  -  Χρυσός 1979   Degüello    24  -  Πλατινένιος 1981   El Loco   17  52  Χρυσός 1983   Eliminator  9  25  Διαμαντένιος 1985   Afterburner    4  3  5 x πλατινένιος 1990   Recycler    6  4  Πλατινένιος 1994   Antenna    14  3  Πλατινένιος 1996   Rhythmeen   29  9   1999   XXX   100  11   2003   Mescalero    57  9   2012   La Futura    6  5  

Συλλογές
 The Best of ZZ Top (1977)
 Six Pack (1987)
 Greatest Hits (1992)
 One Foot in the Blues (1994)
 Chrome, Smoke & BBQ (2003)
 Rancho Texicano (2004)
 The Complete Studio Albums 1970-1990 (2013)
 The Very Baddest (2014)Ζωντανές ηχογραφήσεις
 Live from Texas (2008)
 Double Down Live (2009)
 Live at Montreux 2013 (2014)

 Βιβλιογραφία 
 Billy F Gibbons: Rock and Roll Gearhead. MBI Pub., St. Paul MN 2005, ISBN 0-7603-2269-4.
 Jürgen Seibold: ZZ-Top. Pabel-Moewig Verlag, Rastatt 1996, ISBN 3-446-05142-2.

 Παραπομπές 

Πηγές
 ZZ Top Biography | Rolling Stone
 ZZ Top Biography
 Allmusic, ZZ Top
 ZZ TOP BIOGRAPHY - Lyrics
 ZZ Top Discography at Discogs

 Εξωτερικοί σύνδεσμοι 


 Fan Club : ZZ Top
 ZZ Top | Shop the ZZ Top Official Store
 ZZ Top | Facebook
 ZZ Top (ZZTop) on Twitter


Κατηγορία:Αμερικανικά hard rock συγκροτήματα
Κατηγορία:Αμερικανικά blues rock συγκροτήματα
Κατηγορία:Μουσικά τρίο
Κατηγορία:Μουσικά συγκροτήματα από το Χιούστον